L. Proal, kes küsimusele eriuurimuse pühendanud (La psychologie de J. J. Rousseau, Paris, 1930), leiab need diagnoosid  olevat kas puudulikud või ekslikud. Neurasteenia on liig ebamäärane mõiste; igatahes ei olevat Rousseau juures tegemist mingi juhusliku neurasteeniaga, vaid alatise neuropaatilise temperamendiga. Tal puududa aga ka psühhasteenia ja hüsteeria iseloomulikumad sümptomid.